**POZIVNICA**

*ZA TAKMIČENJE – IZRADA APLIKACIJE*

**Subotica, Srbija, poslednja nedelja januara 2019. godine**

**Naziv projekta:**Regionalna inovativna laboratorija za industrijsku automatizaciju i mehatroniku

**Akronim:**RILIAM

**Identifikacioni broj projekta:**HUSRB/1602/41/0012

Ime kontakt osobe: Srđan Ivanović

Naziv organizacije: Poslovni inkubator Subotica

Kontakt telefoni: +381 63 566 - 523

E-mail: [direktor@bis-su.rs](mailto:direktor@bis-su.rs)

Adresa: Magnetna Polja 6, 24000, Srbija

**Poštovani,**

Poslovni inkubator Subotica poziva sve studente, preduzetnike, menadžere, programere, inovatore, robotičare i sva odrasla zainteresovana lica, koji će samostalno ili zajednički stvoriti najbolju aplikaciju iz oblasti inovacija, tehnologije, automatizacije, mehatronike, programiranja, robotike i slično. Takmičari su u obavezi da na dan takmičenja obezbede laptopove na kojima će prezentovati aplikaciju, dok će im dodatni monitori i internet, u slučaju potrebe, biti obezbeđeni.

Učesnici takmičenja mogu biti pojedinci ili grupe. Jedna grupa može da ima maksimum 5 članova. Svaki učesnik ili grupa učesnika može da prijavi samo jednu ideju/projekat.

Prijava za takmičenje vrši se popunjavanjem Prijavnog formulara, koja se šalje na e-mail: office@bis-su.rs. **Rok za prijavu je: 08.01.2019. godine**.

Takmičenje se sastoji iz nekoliko faza.

*Prva faza* – administrativna provera svih prijava koje su pristigle na gore pomenutu e-mail adresu od strane komisije. Prijavljena prijava ne znači da je automatski i prihvaćena. Svi koji su uspešno prošli proveru iz prve faze biće o tome obavešteni putem e-maila, najkasnije do 14.01.2019. godine.

Neblagovremene, nepotpune i nerazumljive prijave (prijave koje su podnete nakon isteka roka predviđenim za prijavu, kao i one koje su popunjene grafitnom olovkom, koje nisu podnete na odgovarajućem obrascu, koje su bez popunjenih podataka…) biće odbačene od strane komisije.

*Druga faza -* priprema prezentacija aplikacija timova koji su se plasirali u drugu fazu. Pripremite prezentacije u trajanju od maksimum 15 minuta (da li u formi power pointa uz prikaz funkcionisanja aplikacije, ili na neki drugi način, izbor je na Vama, i upravo zbog toga je naglašeno da na dan takmičenja ponesete svoje laptopove zbog mogućnosti ne podudaranja operativnih sistema i drugih programa). Obaveštenje učesnika o tačnom terminu takmičenja.

*Treća faza* - Dan takmičenja - prezentovanje i izlaganje kreiranih aplikacija. Komisija će bodovati aplikacije na bazi unapred pripremljenih kriterijuma, na osnovu čega sledi dodela nagrada za prva tri mesta, odnosno proglašenje pobedničke ideje/projekta.

**PROGRAM TAKMIČENJA**

Mesto: Poslovni inkubator Subotica, Magnetna polja 6, 24000 Subotica

***Poslednja nedelja januara 2019. godine***

09:00 – Prijem učesnika koji su prošli prvu fazu takmičenja, pozdravni govor od strane direktora firme, Srđana Ivanovića i vodećeg korisnika projekta, direktora visoke tehničke škole strukovnih studija, Igora Fuerstnera;

09:15 – Izlaganje učesnika;

12:15 – Donošenje odluke stručne komisije;

12:45 – Dodela nagrada za prva tri mesta;

13:00 – Kraj takmičenja.

\**Napomena: Izlaganje učesnika može da varira u zavisnosti od prijavljenih učesnika.*

Poslovni inkubator Subotica zadržava pravo izmena i dopuna ovih Opštih uslova tokom trajanja takmičenja. U slučaju izmena i dopuna ovih Opštih uslova svi učesnici će biti kontaktirani, i na vreme obavešteni.

Probudite svoj preduzetnički duh i realizujte ga kroz izradu aplikacije. Družite se i naučite nešto novo. Verujte u sebe i trud će se isplatiti!

Srdačan pozdrav,

*Srđan Ivanović, direktor Poslovnog inkubatora Subotica*